
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS

POSĖDŽIO PROTOKOLAS

2013-05-22 Nr. 280-P-17
Vilnius

Posėdis įvyko 2013 m. gegužės 22 d. 10.00 val.

Posėdžio pirmininkas – Mindaugas Bastys.

Posėdžio sekretorė – Lina Giriūnienė.

Dalyvavo:

Komiteto nariai: V. Fiodorovas, S. Jovaiša, I. Šiaulienė, D. Teišerskytė, P. Žeimys.
Kitų dalyvių sąrašas pridedamas.
DARBOTVARKĖ:

1. Lietuvos Respublikos elektroninio parašo įstatymo įgyvendinimo 2012 m. ataskaita.
2. Ryšių reguliavimo tarnybos 2012 m. veiklos ataskaita.
3. Dėl radijo ryšio plėtros 800 MHz radijo dažnių juostoje perspektyvų.
1. SVARSTYTA: Lietuvos Respublikos elektroninio parašo įstatymo įgyvendinimo 2012 m. ataskaita. 
Kalbėjo: M. Bastys, F. Dobrovolskis,  V. Ramonas, I. Šiaulienė, R. Jančiauskas, S. Jovaiša, I. Jurkšuvienė, D. Teišerskytė, M. Dadašov, A. Šėmys.
NUSPRĘSTA: 
1. Iš esmės pritarti Lietuvos Respublikos elektroninio parašo įstatymo įgyvendinimo 2012 m. ataskaitai.
2. 2013 m. birželio 12 d. Informacinės visuomenės plėtros posėdyje išklausyti atsakingų institucijų ataskaitą apie Valstybinės audito ataskaitos „Valstybės tarnautojų pažymėjimų panaudojimas elektroninėje erdvėje“ priemonių plano įgyvendinimą ir pristatymą, kaip atsižvelgta į 2011 m. kovo mėn. 23 d. komiteto posėdyje pateiktas rekomendacijas.  
Pritarta bendru sutarimu.
2. SVARSTYTA: Ryšių reguliavimo tarnybos 2012 m. veiklos ataskaita. 
Kalbėjo: M. Bastys, F. Dobrovolskis, I. Jurkšuvienė.
NUSPRĘSTA: 
1. Iš esmės pritarti Ryšių reguliavimo tarnybos 2012 m. veiklos ataskaitai.
2. Siekiant  užtikrinti elektroninių ryšių tinklų ir informacijos saugumą, kibernetinių atakų prevenciją, siūlyti Vyriausybei imtis priemonių, būtinų CERT nacionalinio padalinio nuolatinės veiklos pagal principą 24/7 užtikrinimui.
Pritarta bendru sutarimu.
3. SVARSTYTA: Dėl radijo ryšio plėtros 800 MHz radijo dažnių juostoje perspektyvų. 
Kalbėjo: M. Bastys, F. Dobrovolskis, S. Jovaiša, V. Kirvaitis, T. Bukauskas, R. Jančiauskas, I. Jurkšuvienė.
NUSPRĘSTA: išklausius informaciją, rekomenduoti Ryšių reguliavimo tarnybai tobulinti 790-862 MHz radijo dažnių juostos paskirstymo procesą, užtikrinant skaidrumo, nediskriminavimo, teisinio tikrumo ir teisėtų lūkesčių principus.
Posėdžio pirmininkas



Mindaugas Bastys
Posėdžio sekretorė


                   Lina Giriūnienė

